Diari Oficial de la Generalitat Valenciana


Sumari del DOGV 9399, del 05-08-2022 (2022/7484)

RESOLUCIÓ de 29 de juliol de 2022, del sotssecretari de la Conselleria d'Economia Sostenible, Sectors Productius, Comerç i Treball, per la qual s'autoritza la reobertura d'una línia de subvenció de l'exercici anterior mitjançant transferència de crèdits del mateix capítol, per import de 74.400 euros, en el Programa 315.10, Condicions de treball i Administració de les Relacions Laborals. Expedient 11.015/22-155.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9399

Data del DOGV
:   05-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7484


Data del document
:   29-07-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 29 de juliol de 2022, del sotssecretari de la Conselleria d'Economia Sostenible, Sectors Productius, Comerç i Treball, per la qual s'autoritza la reobertura d'una línia de subvenció de l'exercici anterior mitjançant transferència de crèdits del mateix capítol, per import de 74.400 euros, en el Programa 315.10, Condicions de treball i Administració de les Relacions Laborals. Expedient 11.015/22-155. [2022/7484]  
En l'exercici 2021, el Consell va aprovar consecutivament el Decret llei 2/2021, de 29 de gener, de mesures extraordinàries dirigides a treballadors i treballadores, empreses i treballadors i treballadores autònomes, per a pal·liar els efectes de la crisi derivada de la pandèmia per la covid-19 (DOGV 9008, 29 de gener), així com el Decret 18/2021, de 29 de gener, d'aprovació de les bases reguladores i concessió directa d'ajudes per a treballadors i treballadores afectats per un ERTO derivat de la crisi sanitària per la covid-19 (DOGV 9009, 1 de febrer).  
  
Aquestes ajudes s'havien de concedir de manera directa, d'acord amb el que es preveu en l'article 168.1.C de la Llei 1/2015, de 6 de febrer, d'hisenda pública, del sector públic instrumental i de subvencions, per concórrer raons d'interès social i humanitari, amb la finalitat de reduir els efectes negatius que les suspensions temporals dels contractes de treball, a conseqüència de la paralització de l'activitat econòmica amb motiu de la covid-19, hagueren tingut sobre aquest tipus de persones treballadores especialment vulnerables a la Comunitat Valenciana.  
  
A tal efecte, es va incloure en la llei anual pressupostària mitjançant Acord del Consell de 18 de març de 2021 la línia de subvenció de concessió directa S1019, «Ajudes per a persones treballadores afectades per un ERTO derivat de la crisi sanitària per la covid-19», en el programa pressupostari 315.10, Condicions de treball i administració de les relacions laborals, dotant-la inicialment amb 13.054.170 euros. Posteriorment, mitjançant resolució del conseller d'Hisenda i Model Econòmic de 14 de desembre de 2021 s'incrementaria la seua dotació inicial en 96.574.965 euros addicionals fins arribar a una dotació final de 33.977.183 euros.  
A finals de l'exercici 2021 existien encara expedients de la citada convocatòria d'ajudes que quedaren pendents de revisió, havent finalitzat aquesta ja en l'actual exercici. D'acord amb aquest procés, la Subdirecció General de Relacions Laborals ha emés informe en relació amb la finalització de la tramitació i gestió de la subvenció, sol·licitant crèdits addicionals per un import global de 74.400 euros per tal de concloure la gestió de la citada convocatòria d'ajudes, incloent els possibles recursos que es presenten una volta resolta la concessió de les ajudes.  
  
Atenent el fet que la citada línia de subvenció no figurava en l'annex de transferències corrents del programa 315.10, Condicions de treball i administració de les relacions laborals, del pressupost de la Generalitat per a l'exercici 2022, es precisa reobrir la referida línia per tal d'atendre les obligacions pendents de l'exercici anterior d'acord amb allò que preveu l'article 39.5 de la Llei 1/2015, de 6 de febrer, d'hisenda pública, del sector públic instrumental i de subvencions, per tal de poder concloure la gestió de les ajudes convocades pel Decret 18/2021 i els possibles recursos que es presenten una volta resolta la concessió de les ajudes.  
El centre directiu responsable de les citades ajudes, la Direcció General de Treball, Benestar i Seguretat Laboral, ha proposat un finançament dels referits crèdits a partir d'un ajust en el mateix capítol i programa.  
Vist l'informe elaborat pel Servei de Gestió Econòmica i Pressupostària relatiu a l'expedient de modificació de crèdit núm. 11.015/22, sobre reobertura de línia de subvenció de l'exercici anterior mitjançant transferència de crèdits del mateix capítol en el programa 315.10, Condicions de treball i administració de les relacions laborals, així com l'informe de conformitat de la Intervenció Delegada emés en data 28 de juliol de 2022.  
Per tot això, d'acord amb l'anteriorment exposat i en virtut del que disposen els articles 39.5 i 44 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'article 25.1.b de la Llei 8/2021, de 30 de desembre, de pressupostos de la Generalitat per a l'exercici 2022 i la disposició addicional tercera, apartat 3 del Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a recolzar la recuperació de la crisi conseqüència de la Covid-19, es proposa una modificació pressupostària consistent en la reobertura de la línia de subvenció de concessió directa S1019, «Ajudes per a persones treballadores afectades per un ERTO derivat de la crisi sanitària per la covid-19», a partir d'una transferència de crèdits del mateix capítol en el programa pressupostari 315.10, Condicions de treball i administració de les relacions laborals», i que implica:  
  
  
Primer  
Una minoració de crèdits en l'aplicació pressupostària 52.15.07.854.99.6, per import de 74.400 euros, que afectarà la línia de subvenció genèrica S8084, «Ajudes Programa de Foment del Treball Autònom en la Comunitat Valenciana», que restarà segons el detall següent:  
  
Codi i denominació línia Dotació inicial Alta/baixa Dotació final  
S8084 «Ajudes Programa de Foment del Treball Autònom en la Comunitat Valenciana» 3.000.000,00. - 74.400,00. 2.925.600,00.  
  
  
Segon  
Un increment de crèdits en l'aplicació pressupostària 13.70.37.120.85.1, per import de 74.400 euros, que implicarà la reobertura en l'exercici 2022 de la línia de subvenció de concessió directa S1019, «Ajudes per a persones treballadores afectades per un ERTO derivat de la crisi sanitària per la covid-19», existent en l'exercici anterior per a satisfer obligacions pendents de dit exercici, amb les dades descriptives que s'assenyalen a continuació:  
  
(En euros)  
  
CODI LÍNIA: S1019 DENOMINACIÓ LÍNIA: Ajudes per a persones treballadores afectades per un ERTO derivat de la crisi sanitària per la covid-19 Cap: 4  
IMPORT: 74.400,00 BENEFICIARIS PREVISTOS: persones treballadores per compte d'altri afectades amb suspensió del contracte per un expedient de regulació d'ocupació a conseqüència de l'emergència sanitària causada per la covid-19.  
MODE DE CONCESSIÓ: Concessió directa Art.168.1 c) Decret 18/2021  
PUBLICAR DADES: NO DESCRIPCIÓ I FINALITAT: Ajudes urgents per a persones treballadores afectades per expedients temporals d'ocupació (ERTO), derivats de la crisi sanitària per la covid-19.  
APORTACIÓ GENERALITAT NO CONDICIONADA: 74.400,00  
APORTACIÓ EXTERNA:   
ORIGEN:   
IMPORT   
AP.COND.G.: 0,00  
Total finançament afectat   
  
  
València, 29 de juliol de 2022.- El sotssecretari de la Conselleria d'Economia Sostenible, Sectors Productius, Comerç i Treball (p. d. R 15.04.2021; DOGV 9065): Natxo Costa Pina.